480

ཟབ་གསང་མཁའ་འགྲོའི་སྙིང་ཐིག་ལས༔ འཆི་མེད་ཚེའི་སྒྲུབ་པའི་བསྐང་བ་ཡོན་ཏན་གསལ་བྱེད་བཞུགས་སོ༔ ན་མོ་གུ་རུ་པདྨ་ཀ་ར་ཡེ༔ ཟླརྞརྣདྡཾ༔ མ་འོངས་པདྨའི་བརྒྱུད་འཛིན་གྱིས༔
ཉམས་ཆག་རྟོག་སྒྲིབ་སྦྱང་བའི་ཕྱིར༔ བསྐང་བ་ཡོན་ཏན་གསལ་བྱེད་བསྟན༔ ལག་ཏུ་ལེན་པའི་རིམ་པ་ནི༔ དངོས་སུ་འབྱོར་པའི་མཆོད་པ་ལ༔ ཡིད་ཀྱིས་དཔག་མེད་རབ་སྤེལ་ནས༔ ལྷག་པའི་ལྷ་ལ་འབུལ་བར་བྱ༔ ཉམས་ཆག་བསྐང་བའི་ཐབས་
འདིར་བརྩོན༔ ན་མོ༔ བླ་ན་མེད་པའི་དཀོན་མཆོག་གསུམ༔ བླ་མ་ཡི་དམ་མཁའ་འགྲོ་དང་༔ ཆོས་སྐུ་ལོངས་སྐུ་སྤྲུལ་པའི་སྐུ༔ ཡོངས་འདུས་བདག་ཉིད་བླ་མ་དང་༔ བཅོམ་ལྡན་
༣མགོན་པོ་ཚེ་དཔག་མེད༔ རིགས་ལྔའི་རྒྱལ་བ་གངས་ཆེན་མཚོ༔ སྟོན་འཁོར་སྤྲུལ་པ་ཡང་སྤྲུལ་བཅས༔ ཐུགས་རྗེའི་ཤུགས་ཀྱིས་འདིར་གཤེགས་ལ༔ རྣལ་འབྱོར་ཉམས་ཆག་བསྐང་
བའི་ཕྱིར༔ འདུན་པའི་རྩེ་ལ་རབ་གཞུགས་གསོལ༔ ཐུགས་རྗེ་བརྩེ་བ་ཆེན་པོས་དགོངས༔ སྒོ་གསུམ་གུས་པས་ཕྱག་འཚལ་ལོ༔ ལུས་དང་ལོངས་སྤྱོད་དགེ་རྩར་བཅས༔ དམ་ཚིག་
ཉམས་ཆག་བསྐང་ཕྱིར་འབུལ༔ འདི་ནས་ཚེ་རབས་ཐམས་ཅད་དུ༔ སྒོ་གསུམ་མ་རིག་དབང་གྱུར་པས༔ རྩ་བ་ཡན་ལག་དམ་ཉམས་པ༔ མི་འཆབ་མི་སྦེད་མཐོལ་ལོ་བཤགས༔
4
481
18

གཏེར་ བདུད་འཇོམས་གླིང་པའི་གསུང་། གསར།
དག་ཚངས་མཆོག་ཐུན་དངོས་གྲུབ་སྩོལ༔ ཨོཾ་བཛྲ་སཏྭ་ས་མ་ཡ་སོགས༔ ཧཱུྃ་ཧྲཱིཿ འོག་མིན་ཆོས་དབྱིངས་ཕོ་བྲང་ནས༔ ཀུན་ཏུ་བཟང་པོའི་ཐུགས་དམ་བསྐང་༔ མི་འགྱུར་གཞོམ་བྲལ་
ཐིག་ལེའི་སྐུ༔ རྡོ་རྗེ་སེམས་དཔའི་ཐུགས་དམ་བསྐང་༔ གཞོན་ནུ་བུམ་སྐུར་རྫོགས་སངས་རྒྱས༔ དགའ་རབ་རྡོ་རྗེའི་ཐུགས་དམ་བསྐང་༔ ཀ་དག་དབྱིངས་སུ་ལྷུན་འབྱམས་རོལ༔
ཤྲཱི་སེང་ཧའི་ཐུགས་དམ་བསྐང་༔ ཡེ་ཤེས་སྒྱུ་མ་ཟང་ཐལ་སྐུ༔ པདྨ་འབྱུང་གནས་ཐུགས་དམ་བསྐང་༔ འཕོ་བ་ཆེན་པོའི་དབྱིངས་སུ་གཤེགས༔ ཡེ་ཤེས་མཚོ་རྒྱལ་ཐུགས་དམ་བསྐང་༔
སྐུ་གསུམ་ལྷུན་གྲུབ་གདིངཆེན་ཐོབ༔ ཁྱེའུ་ཆུང་ལོ་ཙཱའི་ཐུགས་དམ་བསྐང་༔ དཀྱིལ་འཁོར་ཡོངས་ཀྱི་ཁྱབ་བདག་དཔལ༔ རྩ་བའི་བླ་མའི་ཐུགས་དམ་བསྐང་༔ ཐུགས་དམ་བསྐང་བའི་
དམ་རྫས་ནི༔ ཉེར་སྤྱོད་བདུན་དང་འདོད་ཡོན་ལྔ༔ སྨན་གཏོར་རཀྟ་གསང་བའི་རྫས༔ སྦྱོར་སྒྲོལ་ཏན་གན་རྨད་བྱུང་རྫས༔ ལུས་དང་ལོངས་སྤྱོད་ཚོགས་ཀྱིས་བསྐང་༔ སྡོམ་དང་
བསླབ་པ་དམ་ཉམས་བཤགས༔ ཧཱུྃ་ཧྲཱིཿ ལྷུན་གྲུབ་གསང་ཆེན་གཞལ་ཡས་ནས༔ འཆི་མེད་མགོན་པོའི་ཐུགས་དམ་བསྐང་༔ ཤར་ཕྱོགས་མངོན་དགའི་ཞིང་ཁམས་ནས༔ མི་བསྐྱོད་
482

རྡོ་རྗེའི་ཐུགས་དམ་བསྐང་༔ ལྷོ་ཕྱོགས་དཔལ་ལྡན་ཞིང་ཁམས་ནས༔ རིན་ཆེན་འབྱུང་ལྡན་ཐུགས་དམ་བསྐང་༔ ནུབ་ཕྱོགས་བདེ་ཆེན་ཞིང་ཁམས་ན་༔
སྣང་བ་མཐའ་ཡས་ཐུགས་དམ་བསྐང་༔ བྱང་ཕྱོགས་ལས་རབ་ཞིང་ཁམས་ནས༔ དོན་ཡོད་གྲུབ་པའི་ཐུགས་དམ་བསྐང་༔ ཁྱབ་བརྡལ་ནམ་མཁའི་དབྱིངས་ཆེན་མོ༔ གསང་བ་ཡེ་ཤེས་
ཐུགས་དམ་བསྐང་༔ མཉེན་པ་ཆུ་ཡི་དབྱིངས་ཆེན་མོ༔ མ་མཱ་ཀི་ཡི་ཐུགས་དམ་བསྐང་༔ སྲ་བ་ས་ཡི་དབྱིངས་ཆེན་མོ༔ སངས་རྒྱས་སྤྱན་མའི་ཐུགས་དམ་བསྐང་༔ དྲོ་བ་མེ་ཡི་
༣ དབྱིངས་ཆེན་མོ༔ ན་བཟའ་དཀར་མོའི་ཐུགས་དམ་བསྐང་༔ བསྐྱོད་པ་རླུང་གི་དབྱིངས་ཆེན་མོ༔ དམ་ཚིག་སྒྲོལ་མའི་ཐུགས་དམ་བསྐང་༔ྋསྙིང་རྗེས་ཁམས་གསུམ་འགུགས་བྱེད་མ
ལྕགས་ཀྱུ་མ་ཡི་ཐུགས་དམ་བསྐང་༔ བྱམས་པས་འགྲོ་ཀུན་སྐྱོབ་བྱེད་མ༔ ཞགས་པ་མ་ཡི་ཐུགས་དམ་བསྐང་༔ དགའ་བས་འགྲོ་ཀུན་རྗེས་འཛིན་མ༔ ལྕགས་སྒྲོག་མ་ཡི་ཐུགས་དམ་
བསྐང་༔ བཏང་སྙོམས་འཁོར་བ་དོང་སྤྲུགས་མ༔ དྲིལ་བུ་མ་ཡི་ཐུགས་དམ་བསྐང་༔ དཀྱིལ་འཁོར་བར་ཁྱམས་འཁོར་ཡུག་ཏུ༔ སྒྱུ་འཕྲུལ་རོལ་པའི་ཐུགས་དམ་བསྐང་༔ ཕྲིན་ལས་
4
483

གཏེར་ བདུད་འཇོམས་གླིང་པའི་གསུང་། གསར།
དང་ལོངས་སྤྱོད་ཚོགས་ཀྱིས་བསྐ
ལས་ཀྱི་སྒོ་བཞི་རུ༔ སྒོ་སྐྱོང་ཚོགས་ཀྱི་ཐུགས་དམ་བསྐང་༔ ཐུགས་དམ་བསྐང་བའི་དམ་རྫས་ནི༔ ཉེར་སྤྱོད་བདུན་དང་འདོད་ཡོན་ལྔ༔ སྨན་གཏོར་རཀྟ་གསང་བའི་རྫས༔ སྦྱོར་སྒྲོལ་
ཏན་གན་རྨད་བྱུང་རྫས༔ ལུས་དང་ལོངས་སྤྱོད་ཚོགས་ཀྱིས་བསྐང་༔ སྡོམ་དང་བསླབ་པ་དམ་ཉམས་བཤགས༔ ཧཱུྃ་ཧྲཱིཿ དུར་ཁྲོད་ཧེ་ཆེནབརྡལ་བ་ནས༔ གནོད་སྦྱིན་ཆེན་པོའི་
ཐུགས་དམ་བསྐང་༔ ནམ་མཁའ་ཡངས་པའི་ཀློང་དཀྱིལ་ནས༔ གཟའ་བདུད་ནག་པོའི་ཐུགས་དམ་བསྐང་༔ སུམ་ཅུ་རྩ་གསུམ་ལྷ་གནས་སུ༔ ལྷ་ཆེན་ཚོགས་བདག་ཐུགས་དམ་
བསྐང་༔ རྒྱལ་བའི་བཀའ་ཡི་གཉེར་འཛིན་པ༔ བཀའ་སྲུང་གཉན་པོའི་ཐུགས་དམ་བསྐང་༔ ལེགས་ཉེས་གཉིས་ཀྱི་སྟངས་འཛིན་པ༔ སྲིད་པའི་རྒྱལ་མོའི་ཐུགས་དམ་བསྐང་༔
བོད་ཁམས་སྐྱོང་ཞིངབསྟན་ལ་གདུང་༔ བརྟན་མ་བཅུ་གཉིས་ཐུགས་དམ་བསྙང་༔ ཐུགས་དམ་བསྐང་བའི་དམ་རྫས་ནི༔ ཉེར་སྤྱོད་བདུན་དང་འདོད་ཡོན་ལྔ༔ སྨན་གཏོར་རཀྟ་གསང་
བའི་རྫས༔ སྦྱོར་སྒྲེཕ་ཏན་གན་རྨད་བྱུང་རྫས ལུས་དང་ལོངས་སྤྱོད་ཚོགས་ཀྱིས་བསྐང་༔ སྡོམ་དང་བསླབ་པ་དམ་ཉམས་བཤགས༔ ཧོཿ ཕྱོགས་བཅུ་སྤྲུལ་པའིཞིང་ཁམས་སུ༔
484

གསུམ་མོ།
4
៣៖
གང་འདུལ་མཛད་ལ་རྗེས་ཡི་རང་༔ འགྲོ་བའི་རིགས་རྒྱུད་དང་བསྟུན་པའི༔ ཐེག་པའི་ཆོས་འཁོར་བསྐོར་བར་བསྐུལ༔ ཁམས་གསུམ་འཁོཪ་བ་མ་སྟོང་
བར༔ མྱ་ངན་མི་འདའ་བཞུགས་གསོལ་འདེབས༔ དུས་གསུམ་བསགས་པའི་དགེ་རྩ་ཀུན༔ བླ་མེད་མཆོག་གི་རྒྱུ་རུ་བསྔོ༔ ནམ་མཁའི་མཐའ་མཉམ་སེམས་ཅན་ཀུན༔ སྐུ་གསུམ་
དབྱིངས་སུ་སངས་རྒྱས་ཤོག༔ ཚོགས་ཀྱི་འཁོར་ལོ་ལ་བརྟེན་ནས༔ བསྐང་བཤགས་འདི་ཉིད་ལག་ལེན་པའི༔ སྐལ་བཟང་སྐྱེས་བུ་ཕོ་མོ་ཡི༔ རྩ་བ་ཆད་པ་མ་གཏོགས་པའི༔ དམ་ཚིག་ཉམས་ཆག་སོར་ཆུད་དེ༔ ཡང་དག་ལམ་དུ་ཚུད་
འགྱུར་རོ༔ བཀའ་སྲུང་གནོད་སྦྱིན་དམར་ནག་དང་༔ ལྷ་ཆེན་དབང་ཕྱུག་ཆེན་པོས་སྲུངས༔ བཀའ་དང་དམ་ཚིག་གཉན་པོའི་རྒྱ༔ ས་མ་ཡ༔ རྒྱ་རྒྱ་རྒྱ༔ གཏེར་རྒྱ༔ སྦས་རྒྱ༔ གཏད་རྒྱ༔ ཟབ་རྒྱ༔ གསང་རྒྱ༔ བརྡ་ཐིམ༔ ཞེས་པ་འདི་
ཡང་ཁྲག་འཐུང་བདུད་འཇོམས་རྡོ་རྗེ་ཁྲོ་ལོད་རྩལ་གྱིས་གཏེར་ནས་བཏོན་ཏེ་མཐར་སྨར་མདོ་བཀྲ་ཤིས་དགའ་འཁྱིལ་དུ་དག་པར་ཕབ་པའི་ཡི་གེ་པ་ནི་རང་སློབ་པདྨ་ངོ་མཚར་གྱིས་བགྱིས་པའོ། །དགེའོ། །དགེའོ། །དགེའོ།།
485
11
18

486

བསྐུལ་